b'\n_START_ARTICLE_\nAntropocentrizem\n_START_PARAGRAPH_\nAntropocentr\xc3\xadzem (gr\xc5\xa1ko \xce\xac\xce\xbd\xce\xb8\xcf\x81\xcf\x89\xcf\x80\xce\xbf\xcf\x82: anthropos - \xc4\x8dlovek, \xc4\x8dlove\xc5\xa1ko bitje + \xce\xba\xce\xad\xce\xbd\xcf\x84\xcf\x81\xce\xbf\xce\xbd: kentron - sredi\xc5\xa1\xc4\x8de) je nazor, katerega glavna zamisel je \xc4\x8dlovekova nadrejenost naravi. Antropocentristi verjamejo, da \xc4\x8dlovek ni enakovreden del narave, temve\xc4\x8d, da je njegovo mesto vi\xc5\xa1je v lestvici - kot gospodar \xc5\xbeivalstva, rastlinstva in Zemlje nasploh. Antropocentrizem se je uveljavil zlasti v kr\xc5\xa1\xc4\x8danstvu, islamu in judovstvu, ker Stara Zaveza opisuje, da je judovski bog Jahve ustvaril \xc4\x8dloveka kot gospodarja vsem ostalim bitjem._NEWLINE_Zaenkrat, zaradi slabe prisotnosti \xc4\x8dlove\xc5\xa1ke vrste drugod, kot na enem planetu, se antropocentristi \xc5\xa1e ne smatrajo za gospodarje Oson\xc4\x8dja, oziroma gospodarje Vesolja. Nami\xc5\xa1ljeno sre\xc4\x8danje z nadrejeno inteligenco bi antropocentristi\xc4\x8dne nazore omajalo, sre\xc4\x8danje s podrejeno vrsto pa okrepilo._NEWLINE_Antropocentristi\xc4\x8dno razmi\xc5\xa1ljanje ima globoke korenine v vsakdanjem obna\xc5\xa1anju ljudi. Odmetavanje smeti, kruto ravnanje z \xc5\xbeivalmi in druga dejanja proti naravi, so upravi\xc4\x8dena iz antropocentristi\xc4\x8dnega stali\xc5\xa1\xc4\x8da, saj nadrejenost nedolo\xc4\x8dno vsebuje podrejene subjekte, katerih dol\xc5\xbenost bi morala biti skrb za na\xc5\xa1o blagostanje, medtem ko mi \xc5\xbeivimo potro\xc5\xa1ni\xc5\xa1ko \xc5\xbeivljenje.'